Nogle af vores kunder oplever, at de ikke kan afslutte spørgeskemaet, når de klikker på ’Gem og Send’. De sendes derimod tilbage til spørgsmålskategorien ’Relation til andre lande’. Sådan kommer udenom problemet: Når du sendes tilbage til spørgsmålskategorien ’Relation til andre lande’, kan du se, at dit svar har ændret sig fra Nej til Ja. Vi forstår godt, hvis dette ikke giver mening – dog beder vi dig lade svaret forblive Ja. Vi beder dig herefter gennemgå spørgsmålene under ’Relation til andre lande’ igen. Der vil sandsynligvis være opstået et nyt spørgsmål, som handler om dit fødeland. Klik på spørgsmålet og vælg dit fødeland på listen over lande. Du vil nu se et nyt punkt, som hedder Tro og Love-erklæring. Vi beder dig bekræfte erklæringen. Gå ned i bunden af spørgeskemaet og klik på ’Gem og Send’. Nu kan du forhåbentlig afslutte spørgeskemaet.